Zápisnica

z 10. zasadania Obecného zastupiteľstva v Ľubietovej

**konaného 9. decembra 2011 o 1900 hod v zasadačke OcÚ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Prítomní: -** podľa prezenčnej listiny (poslanci)

**Za občanov: -**  5

Zasadanie OcZ otvoril a viedol starosta obce Ing. Pavel Zajac. Podľa prezenčnej listiny bolo prítomných 7 poslancov a zasadanie OcZ bolo uznášania schopné.

**Starosta obce predložil na schválenie nasledovný program:**

1. Otvorenie - schválenie programu rokovania +interpelácia starostu
2. Určenie overovateľov a zapisovateľa zápisnice
3. Voľba návrhovej komisie
4. Kontrola plnenia uznesení
5. Schválenie doplnkov VZN
6. Schválenie rozpočtu obce na rok 2012
7. Majetok obce
8. Rôzne
9. Diskusia
10. Záver
11. Otvorenie

Starosta obce požiadal poslancov, aby sa k predloženému programu rokovania vyjadrili. Na návrh p. Daniela Kenického bol program rozšírený o bod č. 4 – prenájom školského bytu

UZNESENIE č.OcZ 10 -1/2011

Obecné zastupiteľstvo v Ľubietovej

**schvaľuje**

program zasadnutia obecného zastupiteľstva v Ľubietovej, doplnený o bod 4. – prenájom školského bytu

Za: Čief Martin, Ing. Čuba Pavol, Debnár Ivan, Kováč Ivan,, Kenický Daniel, Bc. Majerová Jana, Mgr. Katarína Šimunová

Proti: -- Zdržal sa: -- Nehlasoval: --

**Uznesenie bolo jednomyseľne prijaté**

1. Určenie overovateľov a zapisovateľa zápisnice

Starosta obce určuje za zapisovateľa zápisnice Zuzanu Kútnu a overovateľov zápisnice Bc. Janu Majerovú a Ing. Pavla Čubu.

1. Voľba návrhovej komisie

 UZNESENIE č.OcZ 10- 2/2011

Obecné zastupiteľstvo v Ľubietovej

**volí**

návrhovú komisiu v zložení:

Bc. Jana Majerová predseda

Ivan Debnár člen

Ivan Kováč člen

Za: Čief Martin, Ing. Pavol Čuba, Debnár Ivan, Kováč Ivan, Kenický Daniel, Bc. Majerová Jana, Mgr. Katarína Šimunová

Proti: -- Zdržal sa: -- Nehlasoval: --

**Uznesenie bolo jednomyseľne prijaté**

1. **Prenájom školského bytu**

Prenájom školského bytu riešilo mimoriadne zastupiteľstvo 18.11.2011, ktoré bolo zvolané na podnet poslancov obecného zastupiteľstva. Uznesením bol byt schválený rodine Filadelfiovej do 31.8.2012 za mesačný nájom 100.- €.

Mgr. Monika Boboková – informácie o vzniknutej situácii boli nedostatočné a neúplné, podmienky nájomnej zmluvy, ktoré som zaslala na obecný úrad bolo treba konzultovať, škola nemôže priestory prenajímať. Menovaní v byte niečo prerábajú o čom som nebola informovaná, stále platí protokol o zverení majetku – budovy školy- so správy školy a tým, že bola škola rekonštruovaná sa určite niečo porušuje, keďže škola už bytové priestory nemá , za všetky osoby nachádzajúce sa v budove som zodpovedná.

Mgr. Katarína Šimunová –prečo priestory prerábali, mali sa tam len nasťahovať, suma 100.- € je nedostatočná, kde je voda a elektrika, riaditeľka školy so vzniknutou situáciou nesúhlasí, bola to chyba aj zastupiteľstva, že neboli dopredu stanovené podmienky prenájmu.

Ing. Pavel Zajac – je zaujímavé, že riaditeľka školy prenájom podporila a teraz s tým nechce mať nič spoločné, majetok po rekonštrukcii školy bol na školu prevedený bez môjho vedomia, jedáleň v predmetných priestoroch sa nebude robiť hneď, veď škola nemá projekt ani finančné prostriedky.

Ivan Kováč – zo strany starostu obce nebola podaná pravdivá informácia o jednaní s riaditeľkou školy a uznesenie z 18.11.2011 bolo určite iné.

Mgr. Monika Boboková – delimitačný protokol je podpísaný starostom obce, čiže o prevode majetku musíš vedieť, budova je v správe školy a ja nepodpíšem prenájomnú zmluvu.

Daniel Kenický – za vzniknutú situáciu je zodpovedný starosta, zo zákona nie sme povinný sa starať o bezdomovcov, je to ich chyba, nesúhlasím s prenájmom, lebo môžu vzniknúť problémy ale rozhodnite ako chcete.

Mgr. Monika Boboková – uznesenie, ktoré bolo prijaté, odporuje tomu, na čom sme sa so starostom obce dohodli, nasťahovali sa bez zmluvy a bez toho, aby som bola informovaná o tom, čo budú prerábať, riaditeľka nepodpíše zmluvu.

Daniel Kenický – ak riaditeľka školy nesúhlasí, treba urýchlene urobiť zmluvu a skrátiť dobu prenájmu do 30.6.2012, pán Filadelfi dva roky neriešil svoj problém, exekúciou domu vznikla akútna situácia a obec sa hrnula ju riešiť aj bez súhlasu riaditeľky.

Mgr. Katarína Šimunová – prečo pán starosta zhodnotil rodinu ako sociálny prípad, čo bude s kúrením cez zimné prázdniny.

Mgr. Monika Boboková – nebola dohodnutá žiadna prestavba, budeme len temperovať a doriešená nie je ani pokazená kanalizácia, oni nie sú sociálny prípad

Ivan Kováč – nech riaditeľka navrhne riešenie, aby sme sa u konečne dohodli, čo s tým.

Mgr. Monika Boboková – rozhodnite vy, ak si myslíte, že je to správne, nechajte ich tam bývať, ale majetok bol zverený do správy školy.

Mgr. Katarína Šimunová – návrh na zrušenie uznesenia 2 – za; 5 – proti

Mgr. Monika Boboková – nech zmluvu urobí právnik

 UZNESENIE č.OcZ 10 -3/2011

Obecné zastupiteľstvo v Ľubietovej

**Upravuje uznesenie OcZ 9 – 3/2011 zo dňa 18.11.2011 nasledovne:**

OcZ v Ľubietovej

**schvaľuje**

Prenájom nebytových priestorov v budove ZŠ s MŠ T. G. Masaryka /bývalý školníkov byt/ pre rodinu Filadelfiovú do 30.6.2012

Za: Čief Martin, Ing. Pavol Čuba, Debnár Ivan, Kováč Ivan, Kenický Daniel, Bc. Majerová Jana,

Proti: -- Zdržal sa: Mgr. Katarína Šimunová Nehlasoval: --

**Uznesenie bolo prijaté**

**Nakoľko sa kontrolór obce pre chorobu ospravedlnil, kontrola uznesení bude prevedená na budúcom zastupiteľstve.**

5.Schválenie doplnkov VZN

Obec dopláca na odvoz komunálneho odpadu ročne, preto bolo navrhnuté zvýšenie ročného poplatku za odvoz komunálneho odpadu na 16,42 €/ na osobu a rok s tým, že všetky úľavy zostávajú v platnosti.

Dane z pozemkov boli doplnkom zvýšené o 10 % čo predstavuje cca 2 €, daň za psa sa zvýšila

na 6 €.

Daniel Kenický – obec by nemala na dovoz komunálneho odpadu doplácať, je potrebné viac vymáhať pohľadávky a viacej separovať.

UZNESENIE č.OcZ 10 -4/2011

Obecné zastupiteľstvo v Ľubietovej

**schvaľuje**

doplnok č. 1 k VZN obce Ľubietová o miestnom poplatku za komunálne odpady a drobné stavebné odpady na rok 2010, číslo VZN 820/2009

Za: Čief Martin, Ing. Pavol Čuba, Debnár Ivan, Kováč Ivan, Bc. Majerová Jana,

Proti: Mgr. Katarína Šimunová, Daniel Kenický Zdržal sa: -- Nehlasoval: --

**Uznesenie bolo prijaté**

UZNESENIE č.OcZ 10 -5/2011

Obecné zastupiteľstvo v Ľubietovej

**schvaľuje**

doplnok č. 1 k VZN obce Ľubietová o miestnych daniach číslo VZN 834/2009

Za: Čief Martin, Ing. Pavol Čuba, Debnár Ivan, Kováč Ivan, Bc. Majerová Jana,

Proti: Mgr. Katarína Šimunová, Zdržal sa: Daniel Kenický Nehlasoval: --

**Uznesenie bolo prijaté**

6.Schválenie rozpočtu obce na rok 2012

Ing. Pavol Čuba – finančná komisia prešla predkladaný rozpočet položku po položke a doporučuje rozpočet schváliť

Správa hlavného kontrolóra k rozpočtu obce Ľubietová je súčasťou zápisnice

Bc. Jana Majerová – **pozmeňovací návrh -**  dotácie pre OZ Debnár zo sumy 330 € na 700 €

Ivan Debnár – ako sú riešené dotácie pre ostatné organizácie v obci, nebolo prijaté VZN

Daniel Kenický – porozmýšľajme, čo by sa ešte dalo zoškrtať, že on by dokázal zoškrtať 5.000,- €

Ing. Pavol Čuba – na základe informácií od hlavného kontrolóra, je možné rozpočet upravovať aj na každom zasadaní obecného zastupiteľstva

Daniel Kenický – to je zásadná chyba, najprv sa peniaze minú a potom sa upravuje rozpočet, z čoho sa bude upravovať, keď už nebudú peniaze

Ing. Pavel Zajac – finančná komisia sa v navrhnutom rozpočte nevenovala kapitálovým výdavkom a preto je rozpočet prebytkový

UZNESENIE č.OcZ 10 -5/2011

Obecné zastupiteľstvo v Ľubietovej

**schvaľuje**

rozpočet obce Ľubietová na roky 2012, 2013 a 2014 a Programový rozpočet na rok 2012 v zmysle preloženého návrhu, upravený o pozmeňovací návrh poslancov OcZ

Za: Čief Martin, Ing. Pavol Čuba, Debnár Ivan, Kováč Ivan, Bc. Majerová Jana,

Proti:-- Zdržal sa: Daniel Kenický, Mgr. Katarína Šimunová Nehlasoval: --

**Uznesenie bolo prijaté**

**7. Majetok obce**

Žiadosť o prenájom pozemku, ktorý podala pani Lucia Múčková, pozemok na chov diviačej a danielej zvery.

Lucia Múčková – o prenájme tohto pozemku ste už rozhodovali, pozemok je nevyužitý, zamokrený, nedá sa použiť ako stavebný pozemok a znova sa tam bude hromadiť odpad. Nikto s poslancov sa tam nebol pozrieť, v snahe vyhovieť aj susedom bolo oplotenie posunuté a nehrozí tam už žiadne riziko úrazu. Niekto už podal sťažnosť na ObLÚ a kontrola chovu prebehla, výsledky zatiaľ nevieme, ale chov máme povolený. Spor so susedom sa už nebude dať vyriešiť.

UZNESENIE č.OcZ 10 -7/2011

Obecné zastupiteľstvo v Ľubietovej

**schvaľuje**

prenájom časti parcely KN 1205/1 na chov diviačej zveri na základe žiadosti Lucie Múčkovej

Za: --

Proti: Debnár Ivan, Kováč Ivan, Mgr. Katarína Šimunová

Zdržal sa: Daniel Kenický, Ing, Pavol Čuba, Martin Čief, Bc. Jana Majerová

 Nehlasoval: --

**Uznesenie bolo prijaté**

UZNESENIE č.OcZ 10 -8/2011

Obecné zastupiteľstvo v Ľubietovej

**ruší**

uznesenie obecného zastupiteľstva v Ľubietovej č. OcZ č. 4-4/2011 o odpredaji majetku obce – objektu plavárne s priľahlými pozemkami

Za: Čief Martin, Ing. Pavol Čuba, Debnár Ivan, Kováč Ivan, Bc. Majerová Jana, Mgr. Katarína Šimunová, Daniel Kenický

Proti: -- Zdržal sa: -- Nehlasoval: --

**Uznesenie bolo jednomyseľne prijaté**

**8. Rôzne**

UZNESENIE č.OcZ 10 -9/2011

Obecné zastupiteľstvo v Ľubietovej

**schvaľuje**

plán kontrolnej činnosti hlavného kontrolóra obce Ľubietová na prvý polrok 2012, v zmysle predloženého plánu

Za: --

Proti: Čief Martin, Ing. Pavol Čuba, Debnár Ivan, Kováč Ivan, Bc. Majerová Jana, Mgr. Katarína Šimunová, Daniel Kenický Zdržal sa: -- Nehlasoval: --

**Uznesenie nebolo prijaté**

UZNESENIE č.OcZ 10 -10/2011

Obecné zastupiteľstvo v Ľubietovej

**poveruje**

hlavného kontrolóra obce Ľubietová, Ing. Filipa Flašku vykonaním kontrol v zmysle predloženého plánu kontrolnej činnosti na prvý polrok 2012

Za: Čief Martin, Ing. Pavol Čuba, Debnár Ivan, Kováč Ivan, Bc. Majerová Jana, Mgr. Katarína Šimunová, Daniel Kenický

Proti: -- Zdržal sa: -- Nehlasoval: --

**Uznesenie bolo jednomyseľne prijaté**

UZNESENIE č.OcZ 10 -11/2011

Obecné zastupiteľstvo v Ľubietovej

**schvaľuje**

jednorázovú odmenu pre hlavného kontrolóra obce Ing. Filipa Flašku vo výške 100 €.

Za: Čief Martin, Ing. Pavol Čuba, Debnár Ivan, Kováč Ivan, Bc. Majerová Jana, Mgr. Katarína Šimunová, Daniel Kenický

Proti: -- Zdržal sa: -- Nehlasoval: --

**Uznesenie bolo jednomyseľne prijaté**

**9. Diskusia**

Daniel Kenický – výstavba na Podlipe, nie je doriešená dodávka elektrickej energie v tejto lokalite a bola povolená ďalšia stavba rodinného domu. Žiadam o vydanie zákazu stavby, kým sa problém nevyrieši

UZNESENIE č.OcZ 10 -12/2011

Obecné zastupiteľstvo v Ľubietovej

**žiada**

starostu obce Ing. Pavla Zajaca o vydanie zákazu stavby na parcele KN C 1205/44 pre stavebníka Ing. Ľuboša Kravára a Flórentínu Prôčkovú

Za: Daniel Kenický

Proti: Čief Martin, Ing. Pavol Čuba, Debnár Ivan, Kováč Ivan, Bc. Majerová Jana, Mgr. Katarína Šimunová,

Zdržal sa: Nehlasoval: --

**Uznesenie nebolo prijaté**

Igor Graca – v rámci protipovodňových opatrení sa údajne bez povolenia vlastníka pozemku robili úpravy pozemku, je nutné najskôr osloviť vlastníka a potom vstúpiť na pozemok

Ing. Pavel Zajac – chce protipovodňovými opatreniami vyriešiť problémovú situáciu na ulici Majerčok, na parcele p. Gracu sa mal vyčistiť jestvujúci potok a urobiť dve prehrádzky, z dôvodu nesúhlasu vlastníka pozemku obec tento pozemok vynechá z tohto projektu

Schválenie prenájmu bytu v budove č. 2

Uznesenie o pridelení bytu pre Zuzanau Korduličovú bolo zrušené z dôvodu požiadaviek menovanej na renováciu bytu zo strany obce, na čo neboli vyčlenené prostriedky v rozpočte obce. Boli podané nové žiadosti, poslanci tajne hlasovali a byt bol pridelený pre Mareka Potančoka s rodinou.

UZNESENIE č.OcZ 10 -13/2011

Obecné zastupiteľstvo v Ľubietovej

**Schvaľuje**

Prenájom obecného bytu v budove č. 2 pre Mareka Potančoka za dohodnutých podmienok

Za: Čief Martin, Debnár Ivan, Ing. Pavol Čuba, Kováč Ivan, Mgr. Katarína Šimunová

Proti: Bc. Majerová Jana,

Zdržal sa: Daniel Kenický

Nehlasoval: --

**Uznesenie bolo prijaté**

Mgr. Monika Boboková – financovanie školy, nedostatok finančných prostriedkov pre učiteľov

Ing. Pavel zajac – v decembri sa škole vyplatia všetky dohodnuté finančné prostriedky

Mgr. Boboková - Bezpečnosť detí – pred školou treba na jar osadiť spomaľovacie retardéry

Ing. Zajac – škola je samostatný právny subjekt a tak ako aj obec môže podať žiadosť na Ministerstvo vnútra SR, ktoré prijíma projekty ohľadom cestnej bezpečnosti, škola alibisticky prehadzuje túto starosť na obec

Daniel Kenický – v kultúrnom dome bola neodborne položená dlažba vo vstupnej hale a je popraskaná, kto je za to zodpovedný a na čie náklady sa to opraví.

Ing. Zajac – veľká hrúbka lepidla bola spôsobená krivosťou podlahy vo vestibule, podlaha bude opravená

Silvia Rosenbergerová – vaše jednanie a dohadovanie sa je žalostné, nehľadí sa na dôchodcov, ktorí nemajú z čoho žiť a poslanci zdvihnutím ruky schvália zvýšenie poplatkov za komunálny odpad a dane, pán Kenický hovorí o tom, ako tu lietajú peniaze a vy si neuvedomujete, čo pre dôchodcu znamená 1 cent, to čo robí vláda – zdiera dôchodcov, napodobňujete aj vy, za každé jedno zdvihnutie ruky budete pykať, podpísali ste i zvýšenie ceny dreva pre dôchodcov a vy ste tu prehajdákali peniaze, ľudia o Vaše schôdze nemajú záujem.

Ing. Zajac – obec Ľubietová veľmi citlivo pristupuje k zvyšovaniu poplatkov

1. **Záver**

Starosta poďakoval prítomným za účasť a rokovanie ukončil o 22.00 hodine.